ביטוח רכב צד שלישי – מה זה אומר? - 0404
21:27 18/11/2019
דף הבית > צרכנות > ביטוח רכב צד שלישי – מה זה אומר?
רובנו המכריע נוהג בכלי רכב פרטי, או לפחות נוסע מדי פעם ברכבים שכאלו יחד עם המשפחה, החברים או העמיתים לעבודה. כולנו וודאי נתקלנו בעבר בצורך לרכוש ביטוח רכב – ביטוח חובה על פי חוק בישראל – ונתקלנו במגוון ביטוחים שונים המוצעים לנו על ידי חברות הביטוח. נדמה כי כבר אין כזה דבר – "ביטוח רכב" פשוט,אלא תמיד יש להכריע בין סוגים נוספים של ביטוחים דוגמת מקיף, צד ג', גריגה ושמשות ועוד אינספור פוליסות אפשריות שונות. אחד הביטוחים המוכרים בהקשר זה הוא כאמור ביטוח צד ג', המוכר לרבים גם בתור – ביטוח צד שלישי. מהו בעצם ביטוח זה? האם הוא נחוץ או הכרחי עבורנו והאם כדאי לרוכשו?
כיסוי נזקי רכוש של אחרים – ביטוח צד שלישי
ביטוח צד ג' הוא ביטוח המכסה אותנו מפני נזקי רכוש של אנשים אחרים (בהקשר זה מדובר לרוב בנזקים לרכבים של אנשים אחרים…), להם אנו אחראיים. לדוגמה, נניח והיינו מעורבים בתאונה אשר התרחשה באשמתנו, ובתאונה זו נפגע רכב אחר פגיעה אשר הצריכה תיקון במוסך בעלות של כמה אלפי שקלים. במקרה זה יתבע בעל הרכב את האחראי לתאונה (אני…), וסביר להניח כי בית המשפט ייאלץ אותי לשלם את סכום התיקון ישירות למוסך, או חזרה לבעל הרכב או חברת הביטוח שלו. במקרים אלו, במידה ורכשנו ביטוח צד ג', הוא ייכנס לפעולה ויכסה את עלויות התיקון עבורנו.
חשוב לציין כי ביטוח צד שלישי הוא ביטוח המכסה נזקי רכוש, בעוד ביטוח החובה אותו אנו מחויבים לרכוש על פי חוק, מכסה מפני נזקי גוף. כלומר, במקרה דומה של תאונה באשמתנו בה נגרם נזק גופני כלשהו לאחד המעורבים האחרים בתאונה, ביטוח החובה אמור לכסות על ההוצאות הרפואיות, במידה ויהיה בהן צורך. ביטוח החובה אנו מכסה, אם כן, מפני נזקים לרכוש ולרכבים עצמם, אלא רק על הוצאות בגין נזקי גוף.
מכיוון שביטוח החובה אותו אנו רוכשים בכל מקרה מכה גם על נזקי גוף של צד שלישי המעורב בתאונה שבאחריותנו, שואלים עצמם רבים – האם ביטוח צד שלישי (כלומר, כזה המכסה גם מפני נזקים לרכוש של אותו צד שלישי) הוא הכרחי? האם באמת כדאי לנו לרכוש אותו?
התשובה השקולה וההגיונית לשאלה זו היא – כן. כדאי לרכוש ביטוח צד שלישי, בראש ובראשונה מפני שעלויות התיקון של רכבים בארץ, גם כאשר מדובר בתיקונים הקטנים והשטחיים ביותר, היא גבוהה ביותר. מספיק שנכנסתם ברכב אחר מאחורה וכופפתם לו את הפגוש – סביר להניח שתיאלצו לשלם בעבור התיקון עלות של כמה אלפי שקלים. מיותר לציין כי במקרים של פגיעות חמורות יותר אנו מיד נכנסים לחוב של עשרות אלפי שקלים ומעלה…
ביטוח צד שלישי חוסך את כאב הראש ועגמת הנפש הזו, ומבטיח שגם במקרה של תאונה באשמתנו, לא ניאלץ בנוסף לתאונה גם להיפרד מהרבה מאוד כסף…
מידע נוסף אודות ביטוח רכב צד שלישי תוכלו למצוא באתר כלל ביטוח בכתובת:
https://www.clalbit.co.il/carinsurance/thirdparty/